钦定古今图书集成/方舆汇编/职方典/第1225卷 > 《春晚岳阳楼言怀》〈二首〉崔鲁
## 钦定古今图书集成/方舆汇编/职方典/第1225卷 > 《春晚岳阳楼言怀》〈二首〉崔鲁

烟花零落过清明，异国光阴老客情。云梦夕阳愁里
色，洞庭春浪坐来声。天涯一与旧山别，江上几看芳
草生。独倚栏干意难写，暮笳呜咽起孤城。

又

翠烟如钿柳如环，时倚南楼独看山。江国草花三月
暮，帝城尘梦一年闲。虚舟尚叹萦难解，飞鸟空惭倦
未还。何似不羁渔父伴，卧烟歌月老潺潺。